wickkiey/tamil-wikipedia-chunked huggingface dataset:
# சமாரியம் ஆக்சியயோடைடு

**சமாரியம் ஆக்சியயோடைடு** (*Samarium oxyiodide*) என்பது SmOI என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சமாரியம்(II) அயோடைடுடன் உலர் ஆக்சிசனைச் சேர்த்து வினைபுரியச் செய்தால் சமாரியம் ஆக்சியயோடைடு சேர்மத்தைப் பெறலாம். காற்றில் 335 °செல்சியசு வெப்பநிலைக்கு வெப்பப்படுத்தினால் இது ஆக்சிசனேற்றம் அடைகிறது. மேலும் 460 °செல்சியசு, 560 °செல்சியசு மற்றும் 640 °செல்சியசு வெப்பநிலைகளுக்கு சூடுபடுத்தப்பட்டால் nSmOI·Sm<sub>2</sub>O<sub>3</sub> சேர்மங்கள் உருவாகின்றன. வாய்ப்பாட்டிலுள்ள n என்பது முறையே 7, 4, 2 என்ற எண்களைக் குறிக்கிறது. மேலும் 885 °செல்சியசு வெப்பநிலைக்கு வெப்பப்படுத்தினால் முழுமையாக சமாரியம் ஆக்சைடாக மாறுகிறது. சமாரியம் ஆக்சியயோடைடு புரோப்பைலீன் ஆக்சைடு வழிப்பெறுதிகளை மெத்தில் கீட்டோன்களாக மறுசீரமைக்க உதவுகிறது. சமாரியம்(III) அயோடைடு, சோடியம் அயோடைடு மற்றும் சோடியம் ஆகியவற்றுடன் 903 கெல்வின் வெப்பநிலையில் தாண்டலம் கொள்கலனில் வினைபுரிந்து கருப்பு நிறத்திலான Sm<sub>4</sub>O<sub>I6</sub> சேர்மத்தைக் கொடுக்கிறது.
# கார்பன் பசை மின்முனை

ஒரு **கார்பன்-பசை எலக்ட்ரோடு** (**Carbon-paste electrode**) கடத்தும் தன்மையுடைய கிராபைட்டுத்தூள் மற்றும் ஒட்டும் திரவத்தின் கலவையிலிருந்து தயாரிக்கப்படும் மின்முனை ஆகும். இந்த மின்முனைகளை உருவாக்குவதற்கு எளிதானதாகவும் எலக்ட்ரான் பரிமாற்றத்திற்கு எளிதில் புதுப்பிக்கக்கூடிய மேற்பரப்பை வழங்குவதாகவும் உள்ளது. கார்பன் பசை மின்முனைகள் பன்முகக் கார்பன் மின்முனைகளின் சிறப்புக் குழுவைச் சேர்ந்தவை. இந்த மின்முனைகள் முக்கியமாக வோல்டாஅளவியல் அளவீடுகளுக்கு பரவலாகப் பயன்படுத்தப்படுகின்றன; இருப்பினும், கார்பன் பசை அடிப்படையிலான உணரிகள் கூலோஅளவியலிலும் பொருந்தும்.
# கார்பன் பசை மின்முனை

## நன்மைகள்

கார்பன் பசை மிகக் குறைந்த செலவில் எளிதாகப் பெறக்கூடியவையாக இருப்பதாலும் பிற சேர்மங்களின் கலவையுடன் மாற்றியமைக்கப்பட்ட மின்முனைப் பொருளைத் தயாரிப்பதற்கு ஏற்றதாகவும் இருப்பதால் இவ்வகை மின்முனைகள் மிகவும் பிரபலமானவையாக உள்ளன. மின்முனைக்கென இருக்க வேண்டிய சில முன் தீர்மானிக்கப்பட்ட பண்புகளை இவ்வகை மின்முனைகள் அளிக்கின்றன. இந்த வழியில் செய்யப்பட்ட மின்முனைகள் கனிம மற்றும் கரிம மின் வேதியியல் இரண்டிற்கும் மிகவும் தேர்ந்தெடுக்கப்பட்ட உணரிகளாகவும் விளங்குகின்றன. கார்பன் பசை, கண்ணாடி கார்பன் பசை, கண்ணாடி கார்பன் போன்றவை மாற்றியமைக்கப்படும் மின்முனைகள் வேதியியல்ரீதியாக மாற்றியமைக்கப்பட்ட மின்முனைகள் என்று அழைக்கப்படுகின்றன. வேதியியல்ரீதியாக மாற்றப்பட்ட மின்முனைகள் கனிம மற்றும் கரிம இனங்களின் பகுப்பாய்விற்குப் பயன்படுத்தப்பட்டுள்ளன.
# கார்பன் பசை மின்முனை

## குறைபாடுகள்

கார்பன் பசை மின்முனைகளின் மிகப்பெரிய குறைபாடு, நடைமுறைப் பகுப்பாய்வில் அவற்றின் பொருந்தக்கூடிய தன்மையைக் கட்டுப்படுத்துகிறது. கார்பன் பசை அடிப்படையிலான மின்முனைகளுடன் வேலை செய்வதில் வெற்றி என்பது பயனரின் அனுபவத்தைப் பொறுத்தது. எந்த வகையான திட மின்முனைகளுக்கும் இது உண்மையாக இருந்தாலும், கார்பன் பசை மின்முனைகள் ஒரு விதிவிலக்கான வழக்காக இருக்கிறது. வணிக ரீதியாக கிடைக்கக்கூடிய திட மின்முனைகளுக்கு மாறாக, ஒவ்வொரு உற்பத்தியாளரிடமிருந்தும் கிடைக்கக்கூடிய அனைத்து தயாரிப்புகளுக்கும் அடிப்படை மின்வேதியியல் பண்புகள் ஒப்பிடக்கூடியனவாக இருந்தாலும் ஒவ்வொரு கார்பன் பசை மின்முனை அலகும் தனித்த ஒன்றாகும். இவற்றின் இயற்பியல், வேதியியல் மற்றும் மின்வேதியியல் பண்புகள் ஒரு தயாரிப்பில் இருந்து மற்றொன்றுக்கு வேறுபடலாம். இந்த காரணத்திற்காக ஒவ்வொரு தனித்த மின்முனையும் தனித்தனியாக அளவீடு செய்யப்பட வேண்டும். ஆராய்ச்சி சூழலில் இது ஒரு பிரச்சினையாக இல்லாவிட்டாலும் கூட, உற்பத்தி சேவையில் இவ்வாறு செய்வது கணிசமான சுமையாக இருக்கும்.
# மஞ்சுளா சுவைன்

**மஞ்சுளா சுவைன்** (*Manjula Swain*) என்பவர் இந்திய அரசியல்வாதியும் ஒடிசா சட்டமன்ற உறுப்பினரும் ஆவார். இவர் பிஜு ஜனதா தளம் கட்சியினைச் சார்ந்தவர். சுவைன் ஒடிசா சட்டமன்றத்திற்கு 2019ஆம் ஆண்டு நடைபெற்ற தேர்தலில் அசுகா சட்டமன்றத் தொகுதியில் போட்டியிட்டு வெற்றிபெற்று சட்டமன்ற உறுப்பினராகத் தேர்ந்தெடுக்கப்பட்டார்.
# மஞ்சுளா சுவைன்

## வாழ்க்கைக் குறிப்பு

மஞ்சுளாவின் கணவர் லடு கிசோர் சுவைன், முன்னாள் சட்டமன்ற உறுப்பினர் ஆவார். நாடாளுமன்ற உறுப்பினராகவும் அவர் இருந்தார். மஞ்சுளா ஐந்தாம் வகுப்பு வரை படித்திருக்கிறார்.
# மஞ்சுளா சுவைன்

## அரசியல்

மஞ்சுளா பிச்சூ சனதா தளத்தின் ஒரு தொண்டராக ஒடிசா அரசியலில் தீவிரமாக ஈடுபட்டு வருகிறார். 2002 ஆம் ஆண்டு முதல் 2007 ஆம் ஆண்டு வரை பஞ்சாயத்துத் தலைவராக இருந்தார். 2019 ஆம் ஆண்டு நடைபெற்ற ஒடிசா சட்டமன்றத் தேர்தலில், மஞ்சுளா பிச்சூ சனதா தள வேட்பாளராகப் போட்டியிட்டு தேர்ந்தெடுக்கப்பட்டார். பாரதிய சனதா கட்சி வேட்பாளர் தேப்ராச்சு மொகந்தியை 27,233 வாக்குகள் வித்தியாசத்தில் மஞ்சுளா தோற்கடித்தார். 2019 ஆம் ஆண்டு முதல் 2024 ஆம் ஆண்டு தனது பதவிக்காலம் முடியும் வரை இந்த சட்டமன்றத்தில் பணியாற்றினார்.  
2024 ஆம் ஆண்டு நடைபெற்ற ஒடிசா சட்டமன்றத் தேர்தலிலும் இவர் பிச்சூ சனதா தள வேட்பாளராக அசிகா சட்டமன்றத் தொகுதியில் போட்டியிட்டார். இந்தத் தேர்தலில், அவர் மொத்தம் 51,024 வாக்குகளைப் பெற்று இரண்டாவது இடத்தைப் பிடித்தார். தனது நெருங்கிய போட்டியாளரான பாரதிய சனதா கட்சியின் சரோச்சு குமார் பதியிடம் 8,059 வாக்குகள் வித்தியாசத்தில் மஞ்சுளா தோல்வியடைந்தார்.
# சமதா கிராந்தி தளம்

**சமதா கிராந்தி தளம்** (*Samata Kranti Dal*) என்பது பிரஜா கிஷோர் திரிபாதி தலைமையிலான இந்தியாவில் ஒடிசாவின் மாநில அரசியல் கட்சியாகும். இந்தக் கட்சி மே 2013-ல் நிறுவப்பட்டது. இந்தியத் தேர்தல் ஆணையத்தால் சமதா கிராந்தி தளத்திற்கு 'கத்தரிக்கோல்' சின்னம் ஒதுக்கப்பட்டுள்ளது.  
2014 தேர்தலுக்கு முன்னதாக பா.ஜா.கா. கூட்டணியுடன் ச.கி.த. தேர்தல் உடன்பாட்டை எட்ட முயன்றது. பாரதிய ஜனதா கட்சியின் அருண் ஜெட்லி திரிபாதியுடன் உரையாடினார். இருப்பினும் எந்த உடன்பாடும் எட்டப்படாததால் சமதா கிராந்தி தளம் மக்களவை மற்றும் சட்டப் பேரவைத் தேர்தல்களில் தனித்துப் போட்டியிட்டது. 2014ஆம் ஆண்டு ஒடிசா சட்டமன்றத் தேர்தலில் இக்கட்சி பிரமித்ராபூர் என்ற தனி தொகுதியில் வென்றது.
# சமதா கிராந்தி தளம்

## மேலும் பார்க்கவும்

- உதய் மண்டல் தலைமையிலான சமதா கட்சி.
# நாக லக்சுமயா

**நாக லக்சுமயா** (*Naka Laxmaya*) இந்தியாவைச் சேர்ந்த ஓர் அரசியல்வாதியாவார். 1950 ஆம் ஆண்டு திசம்பர் மாதம் 2 ஆம் தேதியன்று இவர் நாகா கோயாவுக்கு மகனாகப் பிறந்தார். இந்திய தேசிய காங்கிரசு கட்சியைச் சேர்ந்த இவர் ஒடிசா சட்டப் பேரவையின் சட்டமன்ற உறுப்பினராக இருந்தார். 1980 ஆம் ஆண்டில் நடைபெற்ற தேர்தலில் வெற்றி பெற்று மால்காங்கிரி சட்டமன்றத் தொகுதியின் பிரதிநிதியாக ஒடிசா சட்டமன்ற உறுப்பினராகத் தேர்ந்தெடுக்கப்பட்டார்.  
1975 ஆம் ஆண்டில் அரசு வேலையை விட்டுவிட்டு பொதுச் சேவையில் தன்னை ஈடுபடுத்திக் கொண்ட இவர் பின்னர் காங்கிரசு கட்சியில் சேர்ந்து நேரடி அரசியலில் ஈடுபட்டார். 1977 ஆம் ஆண்டு ஒடிசா சட்டப் பேரவைத் தேர்தலில், மால்காங்கிரி சட்டமன்றத் தொகுதியில் காங்கிரசு சார்பில் போட்டியிட்டார், ஆனால் அப்போது தோல்வியடைந்தார்.  
நாகா லக்சுமயா 2020 ஆம் ஆண்டு சனவரி மாதம் 16 அன்று தனது 69 ஆவது வயதில் இறந்தார்.
# நயன் தாரா தாஸ்

**நயன் தாரா தாஸ்** (பிறப்பு 1 சனவரி 1915) பீகாரில் உள்ள ஜமுய் தொகுதியில் முதல் மக்களவை உறுப்பினராக இருந்தார். இவர் முங்கீரின் பூரணிகஞ்சில் பிறந்தார்.  
இவர் முங்கேரிலிருந்து 2வது முறையாகவும், ஜமுய்யிலிருந்து 3வது மற்றும் 4வது முறையாகவும் மக்களவைக்குத் தேர்ந்தெடுக்கப்பட்டார்.
# மணிப்பூர் மக்கள் கட்சி

<span></span><div>Political party in India</div>  
<templatestyles src="Module:Infobox/styles.css"></templatestyles>
**மணிப்பூர் மக்கள் கட்சி** (*Manipur Peoples Party*) என்பது வடகிழக்கு இந்திய மாநிலமான மணிப்பூரில் உள்ள ஒரு அரசியல் கட்சியாகும். மணிப்பூர் மக்கள் கட்சி 26 திசம்பர் 1968-ல் இந்திய தேசிய காங்கிரசின் அதிருப்தியாளர்களால் நிறுவப்பட்டது. பிப்ரவரி 2007 மணிப்பூர் மாநிலத் தேர்தலில், இக்கட்சி 60 இடங்களில் போட்டியிட்டு 5 இடங்களைப் பெற்றது.  
தற்போது இது தேசிய ஜனநாயகக் கூட்டணியை (இந்தியா) ஆதரித்த வடகிழக்கு அரசியல் கட்சிகளைக் கொண்ட வடகிழக்கு பிராந்திய அரசியல் முன்னணியின் ஒரு பகுதியாகும்.
# மணிப்பூர் மக்கள் கட்சி

## முதல்வர்கள் பட்டியல்

| 3 | முகமது அலிமுதீன் | லிலாங் | 23 மார்ச் 1972 | 27 மார்ச் 1973 |
| --- | --- | --- | --- | --- |
| (3) | 4 மார்ச் 1974 | 9 சூலை 1974 |  |  |
| 8 | ராஜ் குமார் ரன்பீர் சிங் | கெய்ஷாம்தாங் | 23 பிப்ரவரி 1990 | 6 சனவரி 1992 |
# மணிப்பூர் மக்கள் கட்சி

## மேலும் பார்க்கவும்

- இந்திய தேசிய காங்கிரசிலிருந்து பிரிந்த கட்சிகள்
- ஓ. ஜாய் சிங்
# நருகீசு முகம்மதி

**நருகீசு சாபி முகம்மதி** (*Narges Mohammadi*, ; பிறப்பு: 21 ஏப்பிரல் 1972) ஒரு ஈரானிய மாந்த உரிமை ஆர்வலரும், அறிவியலாளரும், மாந்த உரிமைகள் பாதுகாவலர் நடுவத்தின் துணைத் தலைவரும் ஆவார். இவ்வமைப்பு நோபல் அமைதி பரிசு பெற்ற சிரின் எபாடியின் தலைமையில் உள்ளது. மே 2016 இல், "மரண தண்டனையை ஒழிப்பதற்காக பரப்புரை செய்யும் மாந்த உரிமைகள் இயக்கத்தை" நிறுவி நடத்தி வந்ததற்காக தெகரானில் இவருக்கு 16 ஆண்டுகள் சிறைத்தண்டனை விதிக்கப்பட்டது. அக்டோபர் 2023 இல், சிறையில் இருந்தபோது, இவருக்கு "ஈரானில் பெண்கள் அடக்குமுறைக்கு எதிரான அவரது போராட்டத்திற்காகவும் மாந்த உரிமைகளையும் அனைவருக்குமான சுதந்திரத்தையும் முற்செலுத்தும் அவரது போராட்டத்திற்காகவும்" 2023 ஆம் ஆண்டிற்கான அமைதிக்கான நோபல் பரிசு வழங்கப்பட்டது.
# பாரடைசியஸ் துடுப்பு வால் கரிச்சான்

**பாரடைசியஸ் துடுப்பு வால் கரிச்சான்** (அறிவியல் பெயர்: *Dicrurus paradiseus paradiseus*) என்பது துடுப்பு வால் கரிச்சானின் துணையினம் ஆகும். இது தென்னிந்தியாவிலிருந்து தெற்கு தாய்லாந்து, வடக்கு மலாய் தீபகற்பம் மற்றும் தெற்கு இந்தோசீனா வரை காணப்படுகிறது.
# பாரடைசியஸ் துடுப்பு வால் கரிச்சான்

## விளக்கம்

பாரடைசியஸ் துடுப்பு வால் கரிச்சான் மைனா அளவில், நீண்ட துடுப்பு வாலுசன் சுமார் 60 செ.மீ. நீளம் இருக்கும். இதன் அலகும் கால்களும் கறுப்பாகவும், விழிப்படலம் செம்பழுப்பாகவும் இருக்கும். இதன் உடல் பளபளப்பான கறுப்பு நிறத் தோற்றம் கொண்டது. இதன் தலையில் சிறிய பின் வளைந்த கொண்டை காணப்படும். வாலின் புற இறகுகள் இரண்டும் மெல்லிய கம்பி போல நீண்டு முடிவில் துடுப்புப் போல் அகன்று திருகிக்கொண்டு முடிந்திருக்கக் காண இயலும்.
# பாரடைசியஸ் துடுப்பு வால் கரிச்சான்

## பரவலும் வாழிடமும்

பாரடைசியஸ் துடுப்பு வால் கரிச்சான் தென்னிந்தியாவிலிருந்து தெற்கு தாய்லாந்து, வடக்கு மலாய் தீபகற்பம் மற்றும் தெற்கு இந்தோசீனா வரை காணப்படுகிறது. தென்னிந்தியாவில் மேற்குத் தொடர்ச்சி மலை சார்ந்த பகுதிகளில் உள்ள பசுங்காடுகளிலும், இலையுதிர் காடுகளிலும், சமவெளிகளிலும், மலைகளில் சுமார் 1200 மீட்டர் உயரம் வரையிலும் காணப்படுகிறது. மூங்கில் காடுகள், இரப்பர் தோட்டங்களிலும் காண இயலும்.
# பாரடைசியஸ் துடுப்பு வால் கரிச்சான்

## நடத்தை

இது வால்காக்கை, மரங்கொத்தி, ஈப்பிடிப்பான் முதலிய பறவைகளோடு சேர்ந்து இரைதேடி அலையும் பழக்கம் கொண்டது. இப்பறவை பலவகைப் பறவைகளைப் போல குரல் எழுப்பும் திறமை கொண்டது. இனப்பெருக்க காலத்தில் புலர்வதற்கு நெடு நேரம் முன்னதாகவே ஓயாது தொடர்ந்து டுங், டுங், டுங் எனக் கணீர் என்ற குரலில் கத்தியபடி இருக்கும்.
பூச்சிகள், சிறு வண்ணத்துப் பூச்சிகள், மலர்களில் உள்ள தேன் ஆகியவற்றை உணவாகக் கொள்ளும்.  
இப்பறவை பெப்ரவரி முதல் மே முடிய இனப்பெருக்கம் செய்யும். குச்சிகள், வேர், நார் ஆகியவற்றைக் கொண்டு மரங்களின் பறங்களில் தொங்கும் கிளைகளில் சிலந்தி நூல் கொண்டு கூடு கட்டும். கூடுகளை தரையில் இருந்து ஊந்து முதல் 15 மீட்டர் உயரத்தில் காண இயலும். பாலேட்டு வெண்மையான செம்பழுப்புக் கறைகள் கொண்ட மூன்று முட்டைகளை இடும்.
# ஆந்தரே சாக்கரோவ் பரிசு

**ஆந்தரே சாகரோவ் பரிசு (Andrei Sakharov Prize)** என்பது 2006 ஆம் ஆண்டு முதல் அமெரிக்க இயற்பியல் மன்றத்தால் இரண்டாண்டுக்கு ஒருமுறை வழங்கப்படும் ஒரு பரிசு ஆகும். பெறுநர்கள் " ஒப்பரிய *தலைமைக்கும் அல்லது மாந்தஉரிமைகளை நிலைநாட்டுவதில் அறிவியலாளர்களின் அருஞ்செயல்களுக்காக* "த் தேர்ந்தெடுக்கப்படுகிறார்கள். சோவியத்து ஒன்றியத்தின் அணு இயற்பியலாளரும் மாறுபட்டு விலகியவரும் மாந்த உரிமை ஆர்வலருமான ஆந்தரே கசாக்கரோவ் (1921-1989) என்பவரின் பெயரால் இந்தப் பரிசு வழங்கப்படுகின்றது; 2007 ஆம் ஆண்டில் இதன் மதிப்பு $10,000 ஆக இருந்தது.
# ஆந்தரே சாக்கரோவ் பரிசு

## பரிசு பெற்றவர்கள்

- 2006 யூரி ஓருலோவ் (காருணெல் பல்கலைக்கழகம்)
- 2008 இலியாங்கிங்கு சூ (சீன அறிவியல் அகாடமி)
- 2010 எருமன் வினிக்கு (இசுடான்போர்த நேர்கோட்டு முடுக்கக மையம்), சோசப்பு பிருமன் (நியூயார்க்கு நகரப் பல்கலைக்கழகம்), மோரிசு (மொயிசே) பிரிப்புத்தீன் (தேசிய அறிவியல் அறக்கட்டளை)
- 2012 முலுகெட்டா பெக்கலி (அடிசு அபாபா பல்கலைக்கழகம்), இரிச்சாடு வில்சன் (ஆவேடு (Harvard) பல்கலைக்கழகம்)
- 2014 போரிசு அலட்டுசூலர் (PN இலெபதேவ் இயற்பியல் கழகம்) மற்றும் ஓமிது கோக்கபி (ஆசுட்டினில் உள்ள தெக்குசாசு பல்கலைக்கழகம்)
- 2016 சாபரா எம். இலெருமன் (மாலட்டா மாநாட்டு அறக்கட்டளை)
- 2018 இரவி குச்சிமஞ்சி ( இந்திய வளர்ச்சிக்கான மன்றம் ) மற்றும் நருகீசு முகம்மதி (ஈரான் பொறியியல் சரிபார்ப்பு நிறுவனம்)
- ஐசே எருசான் (இசுத்தான்பூல்l தொழினுத்பப் பல்கலைக்கழகம் மற்றும் சியாவோசிங்கு சி(தெம்பிள் பல்கலைக்கழகம் )
- 2022 சான் சி. பொலானி (தொராண்டோ பல்கலைக்கழகம்)
# இந்தியத் தேசிய காங்கிரசு (செகசீவன்ராம்)

**இந்தியத் தேசிய காங்கிரசு (செகசீவன்ராம்)**(*Indian National Congress* (*Jagjivan*)) என்பது இந்தியாவில் உள்ள ஒருஅரசியல் கட்சி ஆகும். ஜெகசீவன்ராம் இந்தியத் தேசிய காங்கிரசிலிருந்து ராஜினாமா செய்த பிறகு, ஆகத்து 1981-ல் இக்கட்சி உருவாக்கப்பட்டது.  
கட்சித் தலைவர் தேவராஜா உர்சை கட்சியிலிருந்து நீக்கி, அகில இந்தியத் காங்கிரசு கட்சி கூட்டத்தை ஜெகசீவன்ராம் நடத்தினார். இதன் காரணமாகக் காங்கிரசிலிருந்து ராம் வெளியேற்றப்பட்டார்.  
இக்கட்சி இந்திய நாடாளுமன்றத்தில் ஒரு சில உறுப்பினர்களுடன் செயல்பட்டது. ஆனால் 1986-ல் ஜெகசீவன்ராமின் மரணத்திற்குப் பிறகு கலைக்கப்பட்டது.
# ஜி-23 (அரசியல் குழு)

**ஜி-23** (G-23) என்பது இந்திய தேசிய காங்கிரசு கட்சியில் உள்ள 23 இந்திய நாடாளுமன்ற உறுப்பினர்களைக் கொண்ட குழுவாகும். இவர்கள் வலுவான தலைமையைக் கேட்டு கடிதம் எழுதினர்.
# ஜி-23 (அரசியல் குழு)

## ஜி-23 உறுப்பினர்களின் பட்டியல்

| 1 | குலாம் நபி ஆசாத் | * ஜம்மு காசுமீர் முதல்வர்,
* மத்திய அமைச்சர்,
* நாடாளுமன்ற உறுப்பினர்
* மக்களவை உறுப்பினர்
* சட்டமன்ற உறுப்பினர் | ஜம்மு காசுமீர் |  |
| --- | --- | --- | --- | --- |
| 2 | ஆனந்த் சர்மா | * ஒன்றிய அமைச்சர்
* மாநிலங்களவை உறுப்பினர் | இமாச்சலப்பிரதேசம் |  |
| 3 | பூபேந்தர் சிங் ஹூடா | * அரியானா முதலமைச்சர்
* அரியானா ஆளுநர்
* மக்களவை உறுப்பினர்
* சட்டமன்ற உறுப்பினர் | அரியானா |  |
| 4 | மிலிந்த் தியோரா | * அமைச்சர்
* மக்களவை உறுப்பினர் | மகாராட்டிரா |  |
| 5 | முகுல் வாசுனிக் | * அமைச்சர்
* மக்களவை உறுப்பினர் | மகாராட்டிரா |  |
| 6 | மணீஷ் திவாரி | * அமைச்சர்
* மக்களவை உறுப்பினர் | பஞ்சாப் |  |
| 7 | சசி தரூர் | * அமைச்சர்
* மக்களவை உறுப்பினர் | கேரளா |  |
| 8 | இராஜிந்தர் கவுர் பட்டல் | * பஞ்சாப் முதல்வர்
* பஞ்சாப் துணை முதல்வர்
* பஞ்சாப் ஆளுநர்
* சட்டமன்ற உறுப்பினர் | பஞ்சாப் |  |
| 9 | வீரப்ப மொய்லி | * கருநாடக அமைச்சர்
* பஞ்சாப் ஆளுநர்
* மத்திய அமைச்சர்
* மக்களவை உறுப்பினர்
* சட்டமன்ற உறுப்பினர் | கருநாடகம் |  |
| 10 | பிரித்திவிராசு சவான் | * மகாராட்டிர முதல்வர்
* அமைச்சர்
* மக்களவை உறுப்பினர்
* மாநிலங்களவை உறுப்பினர்,
* சட்டமன்ற உறுப்பினர் | மகாராட்டிரா |  |
| 11 | கபில் சிபல் | * மத்திய அமைச்சர்
* மாநிலங்களவை உறுப்பினர்
* மக்களவை உறுப்பினர் | தில்லி |  |
| 12 | விவேக் தங்கா | * மாநிலங்களவை உறுப்பினர் | மத்தியப்பிரதேசம் |  |
| 13 | ஜிதின் பிரசாதா | * அமைச்சர்
* மக்களவை உறுப்பினர் | உத்தரப்பிரதேசம் |  |
| 14 | ரேணுகா சவுத்ரி | * மத்திய அமைச்சர்
* மாநிலங்களவை உறுப்பினர்,
* மக்களவை உறுப்பினர் | ஆந்திரப்பிரதேசம் |  |
| 15 | பி. ஜே. குரியன் | * மாநிலங்களவை துணைத்தலைவர்
* மாநிலங்களவை உறுப்பினர்
* மக்களவை உறுப்பினர் | கேரளம் |  |
| 16 | ராஜ் பப்பர் | * மாநிலங்களவை உறுப்பினர்,
* மக்களவை உறுப்பினர் | உத்தரப்பிரதேசம் |  |
| 17 | குல்தீப் ஷர்மா | * அரியானா சபாநாயகர்
* சட்டமன்ற உறுப்பினர் | அரியானா |  |
| 18 | யோகானந்த் சாஸ்திரி | * தில்லி சபாநாயகர்
* தில்லி அமைச்சர்
* சட்டமன்ற உறுப்பினர் | தில்லி |  |
| 19 | அகிலேசு பிரசாத் சிங் | * மாநிலங்களவை உறுப்பினர் | பிகார் |  |
| 20 | அரவிந்தர் சிங் லவ்லி | * தில்லி அமைச்சர்
* சட்டமன்ற உறுப்பினர் | தில்லி |  |
| 21 | கவுல் சிங் தாக்கூர் | * இமாச்சலப்பிரதேச அமைச்சர்
* சட்டமன்ற உறுப்பினர் | இமாச்சல பிரதேசம் |  |
| 22 | அஜய் அர்ஜுன் சிங் | * எதிர்க்கட்சித் தலைவர்
* மத்தியப்பிரதேச அமைச்சர்
* சட்டமன்ற உறுப்பினர் | மத்தியப்பிரதேசம் |  |
| 23 | சந்தீப் தீட்சித் | * மக்களவை உறுப்பினர் | தில்லி | } |
# அருணாச்சல காங்கிரசு (மித்தி)

**அருணாச்சல காங்கிரசு (மித்தி)** (*Arunachal Congress (Mithi)*), என்பது அருணாச்சல காங்கிரசிலிருந்து பிரிந்த குழுவாகும். அருணாச்சல காங்கிரசு தலைவர் கேகோங்க் அபாங்கிற்கு எதிராக முகுத் மித்தி ஒரு கிளர்ச்சியை வழிநடத்தியபோது 1998-ல் அருணாச்சல காங்கிரசு (மித்தி) உருவாக்கப்பட்டது. அருணாச்சல காங்கிரசு மித்திஅருணாச்சலப் பிரதேசத்தின் 40 (60 பேரில்) சட்டமன்ற உறுப்பினர்களையும், மக்களவையின் உறுப்பினர்களில் ஒருவராக வாங்சா ராஜ்குமாரையும் வெற்றிபெறச் செய்தது. இக்கட்சி புதிய மாநில அரசாங்கத்தை உருவாக்கியது, மித்தி முதல்வராக இருந்தார். 1999-ல் அருணாச்சல காங்கிரசு (மித்தி) இந்தியத் தேசிய காங்கிரசுடன் இணைந்தது. 2003 வரை ஆட்சியிலிருந்தது.
# அருணாச்சல காங்கிரசு (மித்தி)

## மேலும் பார்க்கவும்

- இந்திய தேசிய காங்கிரஸிலிருந்து பிரிந்த கட்சிகள்
# மலபாரிக்கா சாம்பல் தலை மைனா

**மலபாரிக்கா சாம்பல் தலை மைனா** (அறிவியல் பெயர்: *Sturnia malabarica malabarica*) என்பது சாம்பல் தலை மைனாவின் துணையினம் ஆகும். இப்பறவை இந்தியா (தென்மேற்கு, வடகிழக்கு தவிர), தெற்கு நேபாளம் மற்றும் வங்கதேசம் ஆகிய பகுதிகளில் காணப்படுகிறது.
# மலபாரிக்கா சாம்பல் தலை மைனா

## விளக்கம்

மலபாரிக்கா சாம்பல் தலை மைனா மைனாவைவிடச் சற்று சிறியதாகவும், மெலிந்தும் சுமார் 20 செ. மீ. நீளமுள்ளதாக இருக்கும். இப்பறவையின் அலகின் அடிப்பகுதி நீலமாகவும் நடுப்பகுதி பச்சையாகவும் முனை மஞ்சளாகவும் இருக்கும். விழிப்படலம் வெளிர் நீலநிறத்திலும், கால்கள் பழுப்புத் தோய்ந்த மஞ்சள் நிறத்திலும் இருக்கும். இதன் நெற்றியும் தொண்டையும் வெண்மையாக இருக்கும். உடலின் மேற்பகுதி சாம்பல் நிறமாகவும், தலை, கழுத்து, தோள்பட்டை ஆகியவற்றில் வெண்மையான கோடுகள் காணப்படும். இறக்கைகள் கறுப்புத் தோய்ந்த பழுப்பு நிறத்தில் இருக்கும். வால் கறுப்பாகச் செம்பழுப்பு முனையோடு இருக்கும். உடலின் அடிப்பகுதி சிவப்புத் தோய்ந்த மஞ்சள் பழுப்பாக இருக்கும். வயதான பறவைகளின் நிறம் சற்று வேறுபட்டுக் காணப்படும். பால் ஈருருமை இல்லை.
# மலபாரிக்கா சாம்பல் தலை மைனா

## பரவலும் வாழிடமும்

இப்பறவைத் துணையினம் குஜராத்தின் பூஜ்ஜிலிருந்து வட கிழக்காக சண்டிகருக்குத் தெற்கேயுள்ள இந்தியாவின் பெரும்பகுதி, இமாச்சலப் பிரதேசத்திலிருந்து கிழக்காக நேப்பாளம் வழியாக பூட்டான், வடகிழக்கு அருணாச்சலப் பிரதேசத்தின் மிசுமி மலைகள், வடக்கு அசாம் வரை, தெற்கே ஒடிசா வரை காணப்படுகின்றது. குளிர் காலத்தில் தென்னிந்தியாவுக்கு வலசை வருகின்றன. குளிர் காலத்தில் தென்னிந்தியா முழுவதும் ஆங்காங்கே காணப்பட்டாலும் குறிப்பாக கேரளத்தில் காணப்படுகிறது.
# மலபாரிக்கா சாம்பல் தலை மைனா

## நடத்தை

இப்பறவை ஐந்து முதல் இருபது வரையிலான சிறு கூட்டமாக பிற மைனாக்களோடு பெரும்பாலும் மரங்களில் உயரவே திரியக் காணலாம். இவை மைனாவைப் போல தரையில் மேய்வது இல்லை. இலந்தை லாண்டனா ஆகியவற்றின் பழங்களும் மலர்த் தேனும் இதன் முதன்மை உணவாகும். இவை வட இந்தியாவில் இனப்பெருக்கம் செய்கின்றன.
# வடிகால் புழை

**வடிகால் புழை அல்லது ஆசுகுலம்** (*Osculum*)(பன்மை "ஆசுகுலா") என்பது பஞ்சுயிரிகளில் உள்ள நீர் வெளியேற்ற அமைப்பாகும். இது வெளியில் ஒரு பெரிய திறப்பு போன்று காணப்படும். இதன் மூலம் நீரானது புழையுடலி குழியிலிருந்து வெளியேறுகிறது. புழையுடலியின் கழிவுகள் வெளியேறும் தண்ணீர் மூலம் அகற்றப்படுகிறது. பஞ்சுயிரியின் கழிவுகள் ஆசுகுலம் வழியாக வெளியேறும் நீரில் அனுப்பப்படுகிறது. பஞ்சுயிரிகள் அதிக அளவு தண்ணீரை வெளியேற்றுகின்றன. பொதுவாக பஞ்சுயிரியின் உடல் அளவிற்குச் சமமான நீர் அளவு ஒவ்வொரு ஐந்து வினாடிக்கும் வெளியேற்றப்படுகிறது. சவ்வூடுகளின் அளவு சுருங்கும் மயோசைட்டுகளால் கட்டுப்படுத்தப்படுகிறது. இதன் அளவு, பஞ்சுயிரி வழியாகச் செல்லும் நீரின் அளவை தீர்மானிக்கும் காரணிகளில் ஒன்றாகும். தண்ணீரில் அதிகப்படியான வண்டல் காணப்பட்டால் வடிகால் புழை முழுமையாக மூடப்படும்.
# வீரன் அம்பலம்

**க. வெ. வீரன் அம்பலம்** (*K. V. Veeranambalam*) என்பவர் இந்திய அரசியல்வாதியும், தமிழ்நாடு சட்டமன்ற முன்னாள் உறுப்பினரும் ஆவார். இவர் மேலூர் சட்டமன்ற தொகுதிக்கு 1980, 1984 சட்டமன்றத் தேர்தல்களில் இந்திய தேசிய காங்கிரசு கட்சியின் சார்பில் தொடர்ந்து இரண்டு முறை போட்டியிட்டு வெற்றி பெற்றார்.
# ஜியோடிடே

**ஜியோடிடே** (*Geodiidae*) என்பது பஞ்சுயிரிகளின் குடும்பங்களுள் ஒன்றாகும்.
# ஜியோடிடே

## பேரினம்

- *கமினெல்லா* <small>லெண்டன்பெல்ட், 1894</small>
- *காமினசு* <small>ஷ்மிட், 1862</small>
- *டிப்ரெசியோஜியோடியா* <small>கார்டெனாசு, ராப், சாண்டர் & தெண்டல், 2010</small> (தற்காலிக பெயர்)
- *எரிலசு* <small>கிரே, 1867</small>
- *ஜியோடியா* <small>லாமார்க், 1815</small>
- *மெலோப்லசு* <small>தீலே, 1899</small>
- *பேச்சிமாடிசுமா* <small>போவர்பேங்க், 1864</small>
- *பெனாரசு* <small>கிரே, 1867</small>
# ஏர்டெல் பேமெண்ட்ஸ் பேங்க்

**ஏர்டெல் பேமெண்ட்ஸ் வங்கி** என்பது புது தில்லியை தலைமையிடமாகக் கொண்ட ஒரு இந்திய பேமெண்ட் வங்கி ஆகும். இந்நிறுவனம் பார்தி ஏர்டெல் நிறுவனத்தின் துணை நிறுவனமாகும். 5 ஜனவரி 2022 அன்று, RBI சட்டம், 1934 இன் இரண்டாவது அட்டவணையின் கீழ் இந்திய ரிசர்வ் வங்கியால் திட்டமிடப்பட்ட வங்கி அந்தஸ்து வழங்கப்பட்டது.
# சமாரியம்(III) பாசுபேட்டு

**சமாரியம்(III) பாசுபேட்டு** (*Samarium(III) phosphate*) என்பது SmPO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சமாரியத்தின் அறியப்பட்ட பாசுபேட்டுகளில் இதுவும் ஒன்றாகும்.
# சமாரியம்(III) பாசுபேட்டு

## தயாரிப்பு

ஏதாவதொரு கரையக்கூடிய சமாரியம்(III) உப்புடன் சோடியம் மெட்டாபசுபேட்டைச் சேர்த்து வினை புரியச் செய்தால் சமாரியம்(III) பாசுபேட்டு உருவாகிறது:  
:: SmCl<sub>3</sub> + NaPO<sub>3</sub> + H<sub>2</sub>O---> 2 SmPO<sub>4</sub> + NaCl + 2 HCl  
பாசுபாரிக் அமிலத்துடன் சமாரியம்(III) குளோரைடைச் சேர்த்து வினைபுரியச் செய்தும் சமாரியம்(III) பாசுபேட்டைத் தயாரிக்கலாம்.
# சமாரியம்(III) பாசுபேட்டு

## பண்புகள்

சமாரியம்(III) பாசுபேட்டு 750 ° செல்சியசு வெப்பநிலையில் சோடியம் புளோரைடுடன் வினைபுரிந்து Na<sub>2</sub>SmF<sub>2</sub>PO<sub>4</sub> சேர்மத்தை உருவாக்குகிறது. P21/n என்ற இடக்குழுவுடன் a = 0.6669 நானோமீட்டர், b = 0.6868 நானோமீட்டர், c = 0.6351 நானோமீட்டர், β = 103.92 °, Z = 4 என்ற அளவுருக்களுடன் சமாரியம்(III) பாசுபேட்டு ஒற்றைச்சரிவச்சு படிகங்களாக உருவாகிறது.
# சமாரியம்(III) பெர்குளோரேட்டு

## பண்புகள்

P63/m என்ற இடக்குழுவுடன் a=9.259 Å, c=5.746 Å, Z=2 என்ற அலகுசெல் அளவுருக்களுடன் நீரற்ற சமாரியம்(III) பெர்குளோரேட்டு அறுகோணப் படிகங்களாக உருவாகிறது. அம்மோனியம் தயோசயனேட்டு மற்றும் 1-பியூட்டைல்-3-மெத்தில் இமிடாசோலியம் தயோசயனேட்டு ([BMIM]SCN) உடன் முழுமையான எத்தனாலில் வினைபுரிந்து அயனி திரவத்தை [BMIM]<sub>4</sub>[Sm(NCS)<sub>7</sub>(H<sub>2</sub>O)] கொடுக்கிறது.
# வினய் யாதவ்

**வினய் யாதவ்** (*Vinay Yadav*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் 2020-ல் நடைபெற்ற பீகார் சட்டமன்றத் தேர்தலில் குருவா சட்டமன்றத் தொகுதியிலிருந்து பீகார் சட்டமன்ற உறுப்பினராக இராச்டிரிய ஜனதா தளத்தின் வேட்பாளராகப் போட்டியிட்டுத் தேர்ந்தெடுக்கப்பட்டார். இவர் பாஜகவின் ராஜீவ் நந்தனைத் தோற்கடித்தார்.
# வினய் யாதவ்

## மேலும் பார்க்கவும்

- குருவா சட்டமன்றத் தொகுதி
# இராம் சந்திர பூர்வே

**இராம் சந்திர பூர்வே** (*Ram Chandra Purve*) என்பவர் இந்திய அரசியல்வாதியும் பீகார் சட்ட மேலவை உறுப்பினரும் ஆவார். இவர் மார்ச் 23 அன்று நடந்த தேர்தலில் போட்டியின்றி தேர்ந்தெடுக்கப்பட்டனர் 11 பேரில் ஒருவர் ஆவார். பூர்வே இராட்டிரிய ஜனதா தள பீகாரின் முன்னாள் மாநிலத் தலைவர் ஆவார்.
# இசுக்காண்டியம் நைட்ரைடு

**இசுக்காண்டியம் நைட்ரைடு** (*Scandium nitride*) என்பது ScN என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இசுக்காண்டியம் நேர்மின் அயனியும் நைட்ரைடு எதிர்மின் அயனியும் சேர்ந்து உருவாகும் இந்த இருமச் சேர்மம் III-V மறைமுக ஆற்றல் இடைவெளி குறைக்கடத்தியாக வகைப்படுத்தப்படுகிறது. தங்குதன் படலத்தின் மீது பதங்கமாதல் மற்றும் மறு ஒடுக்கம் மூலம் இசுக்காண்டியம் நைட்ரைடு படிகங்களாக வளர்கிறது. 0.451 நானோமீட்டரின் அடுக்கு குணக மாறிலியுடன் 0.9 எலக்ட்ரான் வோல்ட்டு மறைமுக ஆற்றல் இடைவெளியும் 2 முதல் 2.4 எலக்ட்ரான் வோல்ட்டு வரையான நேரடி ஆற்றல் இடைவெளியும் கொண்ட ஒரு பாறை-உப்பு படிக அமைப்பை இசுக்காண்டியம் நைட்ரைடு கொண்டுள்ளது. நைட்ரசன் வாயுவை இண்டியம்-இசுக்காண்டியம் உருகல் மூலம் கரைத்து இந்த படிகங்களை தயாரிக்க முடியும். மேக்னட்ரான் தெறிப்புப்பூச்சு போன்ற பிற படிவு முறைகளிலும் இப்படிகங்களை தயாரிக்க முடியும். சிலிக்கான் டை ஆக்சைடு (SiO<sub>2</sub>) அல்லது ஆபினியம் டை ஆக்சைடு (HfO<sub>2</sub>) அடி மூலக்கூறில் உள்ள குறைக்கடத்திகளுக்கு இசுக்காண்டியம் நைட்ரைடு ஒரு பயனுள்ள நுழைவாயிலாகும்.
# பாய் வீரேந்திரா

**பாய் வீரேந்திரா** (*Bhai Virendra*) என்பவர் ஓர் இந்திய அரசியல்வாதியும் பீகார் மாநில மேனாள் சட்டமன்ற உறுப்பினரும் ஆவார். இவர் இராட்டிரிய ஜனதா தளத்தின் உறுப்பினராக 2010 பீகார் சட்டமன்றத் தேர்தலில் மனேர் சட்டமன்றத் தொகுதியிலிருந்து பீகார் சட்டமன்ற உறுப்பினராகத் தேர்ந்தெடுக்கப்பட்டார். தற்போது பீகார் ஆர்ஜேடி கட்சியின் முக்கிய செய்தி தொடர்பாளராக பணியாற்றி வருகிறார். வீரேந்திரா 2019 மக்களவைத் தேர்தலில் பாடலிபுத்ரா மக்களவைத் தொகுதியில் போட்டியிட ஆர்வமாக இருந்தா. ஆனால் இவரை தேஜ் பிரதாப் யாதவ் எதிர்த்தார், ஏனெனில் பிந்தியவரின் அக்கா மிசா பார்தி 2019-ல் அந்தத் தொகுதியில் போட்டியிட்டார்.
# தாமிரம்-தாமிர(II) சல்பேட்டு மின்முனை

**தாமிரம்-தாமிரம்(II) சல்பேட்டு மின்முனையானது** (*copper–copper(II) sulfate electrode*) உலோகம் ( தாமிரம் ) மற்றும் அதன் உப்பு, தாமிரம்(II) சல்பேட்டு ஆகியவற்றின் பங்கேற்புடன் கூடிய ஒடுக்க-ஏற்ற வேதிவினையின் அடிப்படையிலான, முதல் வகையான ஒரு நோக்கீட்டு மின்முனையாகும் . இது மின்முனைத் திறனை அளவிடுவதற்குப் பயன்படுத்தப்படுகிறது மற்றும் எதிர்முனைப் பாதுகாப்பு அரிப்புக் கட்டுப்பாட்டு அமைப்புகளைச் சோதிக்க பொதுவாகப் பயன்படுத்தப்படும் நோக்கீட்டு மின்முனையாகும். தொடர்புடைய சமன்பாட்டை பின்வருமாறு வழங்கலாம்:  
: Cu <sup>2+</sup> + 2e <sup>−</sup> &#x2192; Cu <sup>0</sup> (உலோகம்)  
இந்த வேதிவினை மீளக்கூடிய மற்றும் வேகமான மின்முனை இயக்கவியலால் வகைப்படுத்தப்படுகிறது, இதன் பொருள்ஒடுக்க-ஏற்ற வினையின் 100% செயல்திறனுடன் (உலோகத்தின் கரைப்பு அல்லது தாமிர-அயனிகளின் எதிர்முனைப் படிவு) போதுமான உயர் மின்னோட்டத்தை மின்முனையின் வழியாக அனுப்ப முடியும் என்பதாகும்.  
கீழே உள்ள நெர்ன்ஸ்ட் சமன்பாடு, தாமிரம்-தாமிர(II) சல்பேட்டு மின்முனையின் செயல்பாட்டின் மீது அல்லது தாமிர-அயனிகளின் செறிவின் ஆற்றலின் சார்புநிலையைக் காட்டுகிறது:  
: <math>
E=0.337 + \frac{RT}{2F} \ln a_{\rm Cu^{2+}}
</math>  
வணிகரீதியான நோக்கீட்டு மின்முனைகள் தாமிரக்கம்பியை வைத்திருக்கும் நெகிழிக் குழாய் மற்றும் தாமிர சல்பேட்டின் நிறைவுற்ற கரைசலைக் கொண்டிருக்கும். ஒரு முனையில் உள்ள நுண்துளை செருகி தாமிர சல்பேட் மின்பகுபொருளுடன் தொடர்பு கொள்ள அனுமதிக்கிறது. தாமிரக்கம்பி குழாயின் வெளியே நீண்டுள்ளது. ஒரு மின்னழுத்தமானியின் எதிர்முனை தாமிரக் கம்பியுடன் இணைக்கப்பட்டுள்ளது.  
தாமிரம்-தாமிர(II) சல்பேட் மின்முனையானது கால்வனிக் டேனியல்-மின்கலத்தில் உள்ள அரைக்கலங்களில் ஒன்றாகவும் பயன்படுத்தப்படுகிறது.
# தாமிரம்-தாமிர(II) சல்பேட்டு மின்முனை

## பயன்பாடுகள்

- தாமிர வோல்டாமானி
# முற்கால கனிகத்தாவரம்

**முற்கால கனிகத்தாவரம்** (*Archaeplastida*) என்ற வகைப்படுத்தப்படாத உயிரின பெருந்தொகுதி, பெருமளவு மெய்க்கருவுயிரிகளைக் கொண்டுள்ளது. இதனுள் தன்னூட்ட உயிரிகளான (photoautotrophic) தாவர திணை அடங்கியுள்ளது. இத்திணையில் சிவப்புப் பாசி (Rhodophyta), பச்சை பாசிகள், நிலத்தாவரங்கள் போன்ற பல தாவரத்தொகுதிகளைத் தன்னகத்தே கொண்டுள்ளது. பூமியின் தொடக்க கால உயிரினங்கள் தோன்றிய பொழுது உருவான இவற்றின் கனிகங்கள் இரு வகைப்படும். பசுங்கனிகம், வேதிச்சேர்க்கை ஆகிய இருவகை கனிகங்களால் தனக்குத் தேவையான உணவினை உற்பத்தி செய்து கொள்கின்றன.
# பல்லேடியம்-ஐதரசன் மின்முனை

**பல்லேடியம்-ஐதரசன் மின்முனை** (*Palladium-hydrogen electrode*) என்பது மின்வேதியியல் ஆய்வில் பயன்படுத்தப்படும் பொதுவான நோக்கீட்டு மின்முனைகளில் ஒன்றாகும். இதன் பெரும்பாலான பண்புகள் நிலையான ஐதரசன் மின்முனையை ( பிளாட்டினத்துடன் ) ஒத்திருக்கும். ஆனால், பல்லேடியம் மூலக்கூறு ஐதரசனை உறிஞ்சும் (தன்னுள்ளே கரையச்செய்யும்) திறன் என்ற ஒரு குறிப்பிடத்தக்க அம்சத்தைக் கொண்டுள்ளது-.
# பல்லேடியம்-ஐதரசன் மின்முனை

## மின்முனை செயல்பாடு

ஐதரசன் உறிஞ்சப்படும் போது பல்லேடியத்தில் இரண்டு நிலைகள் இணைந்து இருக்கலாம்:  
- பல்லேடியத்தின் ஒரு அணுவிற்கு 0.025 அணுக்களுக்கும் குறைவான ஐதரசன் செறிவினைக் கொண்ட ஆல்பா-நிலை
- விகிதவியல் ஒவ்வா வாய்பாடான PdH <sub>0.6</sub> உடன் தொடர்புடைய ஐதரசன் செறிவினைக் கொண்ட பீட்டா நிலை  
கரைசலில் H <sub>3</sub> O <sup>+</sup> அயனிகளுடன் சமநிலையில் உள்ள பல்லேடியம் மின்முனையின் மின்வேதியியல் நடத்தையானது மூலக்கூறு ஐதரசனுடன் பல்லேடியத்தின் நடத்தைக்கு இணையாக உள்ளது.  
: <math>\tfrac{1}{2} \mathrm{H}_2 = \mathrm{H}_{ads} = \mathrm{H}_{abs}</math>  
இவ்வாறு சமநிலையானது ஒரு சந்தர்ப்பத்தில் மூலக்கூறு ஐதரசனின் பகுதியளவு அழுத்தம் அல்லது வளிம விரிதன்மையாலும் மற்ற சந்தர்ப்பங்களில் - கரைசலில் H <sup>+</sup> -அயனிகளின் செயல்பாட்டின் மூலமும் கட்டுப்படுத்தப்படுகிறது,  
: <math>E=E^0 + {RT \over F}\ln {a_{\mathrm{H}^+} \over (\frac{p_{\mathrm{H}2}}{p^0})^{1/2}}</math>  
பல்லேடியம் ஐதரசனால் மின்வேதியியல் ரீதியாக மின்னேற்றம் செய்யப்படும்போது, மீளக்கூடிய ஐதரசன் மின்முனையுடன் ஒப்பிடும்போது இரண்டு கட்டங்களின் இருப்பு தோராயமாக +50 mV நிலையான ஆற்றலால் வெளிப்படுகிறது. இந்த ஆற்றல் பரந்த அளவில் உறிஞ்சப்படும் ஐதரசனின் அளவிலிருந்து பாதிக்கப்படாததாக உள்ளது. இந்தப் பண்பு பல்லேடியம்/ஐதரசன் நோக்கீட்டு மின்முனையின் உருவாக்கத்தில் பயன்படுத்தப்பட்டது. இத்தகைய மின்முனையின் முக்கிய அம்சமானது, கரைசல் வழியாக மூலக்கூறு ஐதரசனனின் இடைவிடாத குமிழியிடல் இல்லாமலிருப்பது நிலையான ஐதரசன் மின்முனைக்கு முற்றிலும் அவசியம் என்பதாகும்.
# பெர்சிஸ் கம்பட்டா

**பெர்சிஸ் கம்பட்டா** (*Persis Khambatta*) (2 அக்டோபர் 1948 &ndash; 18 ஆகஸ்ட் 1998) ஒரு இந்திய வடிவழகியும் நடிகையுமாவார். இவர் *ஸ்டார் ட்ரெக்: தி மோஷன் பிக்சர்* (1979) என்ற திரைப்படத்தில் இலியா என்ற பாத்திரத்தில் நடித்ததற்காக சிறப்பாக நினைவுகூரப்படுகிறார்.
# பெர்சிஸ் கம்பட்டா

### ஆரம்ப வாழ்க்கையும் குடும்பமும்

பெர்சிஸ் கம்பட்டா மும்பையில் ஒரு நடுத்தர வர்க்க பார்சி குடும்பத்தில் பிறந்தார். இவருக்கு இரண்டு வயதாக இருந்தபோது இவருடைய தந்தை தனது குடும்பத்தை விட்டு வெளியேறினார். மும்பையைச் சேர்ந்த ஒரு பிரபல புகைப்படக் கலைஞரால் புகைப்படம் எடுக்கப்பட்ட போது புகழ் பெற்றார். இந்தப் புகைப்படம் ஒரு பிரபலமான சவர்க்கார நிறுவனத்தின் விளம்பத்திற்கு பயன்படுத்தப்பட்டது. இது இறுதியில் இவரை ஒரு வடிவழகியாக மாற வழிவகுத்தது. இவர் 1965 இல் பெமினா மிஸ் இந்தியா போட்டியில் நுழைந்து பட்டம் வென்றார். இப்போட்டியில் வென்ற இந்தியாவின் இரண்டாவது வெற்றியாளரும், பிரபஞ்ச அழகி போட்டியில் பங்கேற்ற மூன்றாவது இந்தியப் பெண்ணும் ஆவார். *பெமினா மிஸ் இந்தியா* போட்டியில், இவர் *மிஸ் போட்டோஜெனிக்* விருதையும் வென்றார்.
# பெர்சிஸ் கம்பட்டா

### நடிப்பு வாழ்க்கை

கம்பட்டாவின் 13 வயதில் ரெக்ஸோனா விளம்பரங்களில் முதன்முதலில் தோன்றியதால், இவர் பிரபலமாக மாறினார். 16 வயதில், *பெமினா மிஸ் இந்தியா*வான்கம்பட்டா அந்த ஆண்டு ஜூலை மாதம் *மிஸ் யுனிவர்ஸ்* 1965 இல் நுழைந்தார். பின்னர், ஏர் இந்தியா, *ரெவ்லான்*, *கார்டன் வரேலி* போன்ற நிறுவனங்களின் விளம்பரங்களில் தோன்றினார் .  
இயக்குநர் கே.ஏ.அப்பாசின் *பம்பாய் ராத் கி பஹோன் மெய்ன்* (1968), என்ற திரைப்படத்தின் தலைப்புப் பாடலில் காபரே பாடகி லில்லியாக நடித்ததன் மூலம் கம்பட்டா பாலிவுட்டில் அறிமுகமானார். *கன்டாக்ட் அன்பெகமிங்* மற்றும் *தி வில்பி கான்ஸ்பிரசி* (இரண்டும் 1975) ஆகிய படங்களில் ஒரு சிறிய பாத்திரத்தில் தோன்றினார். *ஸ்டார் ட்ரெக்: தி மோஷன் பிக்சர்* (1979) படத்தில் வழுக்கை தலையுடன் கூடிய *டெல்டான் நேவிகேட்டர் லெப்டினன்ட் இலியா* என்ற பாத்திரத்திற்காக இவர் மிகவும் அங்கீகரிக்கப்பட்டார். பாத்திரத்திற்காக தலையை மொட்டையடித்தார். 1980 இல் அகாதமி விருதை வழங்கிய முதல் இந்தியரானார். *ஸ்டார் ட்ரெக்*கில் நடித்ததற்காக சிறந்த நடிகைக்கான சனி விருதுக்கு பரிந்துரைக்கப்பட்டார். *ஆக்டோபஸ்ஸி* (1983) என்ற ஜேம்ஸ் பாண்ட் திரைப்படத்தில் பிரதான பாத்திரத்தில் நடிக்க பரிசீலிக்கப்பட்டார். ஆனால் மவுட் ஆடம்ஸ் என்பவர் அதில் நடித்தார்.  
1980 ஆம் ஆண்டில், மேற்கு செருமனியில் நடந்த ஒரு வாகன விபத்தில் இவர் பலத்த காயமடைந்தார். அது இவரது தலையில் ஒரு பெரிய வடுவை ஏற்படுத்தியது. 1983 இல், இவர் கரோனரி தமனி அறுவை சிகிச்சைக்கு மும்பைக்குத் திரும்பினார். 1986 ஆம் ஆண்டு வெளியான *ஷிங்கோரா* என்ற இந்தித் திரைபடத்தில் *ஆதித்யா பஞ்சோலி* மற்றும் *மார்க் ஜூபர்* ஆகியோருக்கு இணையாக நடித்தார். பின்னர், கம்பட்டா ஹாலிவுட் திரும்பினார். அங்கு *மைக் ஹேமர்* மற்றும் *மேக் கைவர்* போன்ற பல்வேறு தொலைக்காட்சி தொடர்களில் சிறப்பு வேடங்களில் நடித்தார். 1997 இல், இவர் ஒரு *காபி டேபிள் புக், பிரைட் ஆஃப் இந்தியா* என்ற நூலை எழுதி வெளியிட்டார். அதில் பல முன்னாள் *மிஸ் இந்தியா* வெற்றியாளர்கள் இடம்பெற்றிருந்தனர். இந்த புத்தகம் அன்னை தெரேசாவுக்கு அர்ப்பணிக்கப்பட்டது. மேலும் பங்குவீதத் தொகையின் ஒரு பகுதி பிறரன்பின் பணியாளர்கள் சபைக்கு வழங்கப்பட்டது.
# பெர்சிஸ் கம்பட்டா

### தனிப்பட்ட வாழ்க்கையும் இறப்பும்

கம்பட்டா முதலில் நடிகர் *கிளிஃப் டெய்லர்* என்பவரை மணந்தார். மே 1989 இல் இவர் 1972இல் நடைபெற்ற கோடைகால ஒலிம்பிக்கில் ஐக்கிய இராச்சியத்தின் தேசிய வளைதடிப் பந்தாட்ட அணியை பிரதிநிதித்துவப்படுத்திய முன்னாள் வளைதடிப் பந்தாட்ட வீரரான *ரூய் சல்தான்ஹா* என்பவரை மணந்தார். நியூயார்க் ஆயுள் காப்பீட்டு நிறுவனத்தின் பிரதிநிதியாக *சல்தான்ஹா* பணியாற்றிய அயோவா மாநிலத் தலைநகர் டி மொயினில் இந்த விழா நடந்தது. இதனால் 18 ஆகஸ்ட் 1998 அன்று தனது 49 வயதில் மாரடைப்பால் இறந்தார் மறுநாள் மும்பையில் இவரது இறுதிச்சடங்கு நடைபெற்றது.
# விக்கிப்பீடியா:மைல்கற்கள்/கட்டுரை எண்ணிக்கை/மாதாந்திர விவரம்

கீழ்க்காணும் அட்டவணை மாதம் ஒருமுறை இற்றை செய்யப்படும்.  
| நாள் | நிறைவடைந்த மாதத்தில் உருவாக்கப்பட்ட கட்டுரைகளின் எண்ணிக்கை |  |
| --- | --- | --- |
| 06-அக்டோபர்–2023 | 1,57,647 | -தரவு எடுக்கப்படவில்லை- |
| 31-அக்டோபர்-2023 | 1,58,601 | 954+ |
| 30-நவம்பர்-2023 | 1,60,577 | 1,976 |
| 30-ஏப்ரல்-2024 | 1,65,171 | -தரவு எடுக்கப்படவில்லை- |
| 31-மே-2024 | 1,65,666 | 495 |
| 30-நவம்பர்-2024 | 1,69,766 | -தரவு எடுக்கப்படவில்லை- |
| 01-ஏப்ரல்-2025 | 1,73,087 | -தரவு எடுக்கப்படவில்லை- |
| 01-சூன்-2025 | 1,74,354 | -தரவு எடுக்கப்படவில்லை- |
| 01-சூலை-2025 | 1,74,878 | 524 |
| 01-அக்டோபர்-2025 | 1,77,184 | -தரவு எடுக்கப்படவில்லை- |
| 01-நவம்பர்-2025 | 1,78,034 | 850 |
| 01-சனவரி-2026 | 1,79,600 | -தரவு எடுக்கப்படவில்லை- |
# போலா யாதவ்

**போலா யாதவ்** (பிறப்பு 18 செப்டம்பர் 1962) பீகாரைச் சேர்ந்த ஒரு இந்திய அரசியல்வாதி ஆவார். இவர் பீகாரின் 16வது சட்டமன்ற உறுப்பினராக இருந்தார். இவர் பீகாரின் பகதுர்பூர் சட்டமன்றத் தொகுதியினைப் பிரதிநிதித்துவப்படுத்தினார். போலா யாதவ் இராட்டிரிய ஜனதா தளம் அரசியல் கட்சியின் உறுப்பினராக உள்ளார். இவர் 2015 பீகார் சட்டமன்றத் தேர்தலில் பகதூர்பூரில் போட்டியிட்டு வெற்றி பெற்றார். தற்போது ஆர்ஜேடி கட்சியின் தேசிய பொதுச் செயலாளராகவும் உள்ளார். இந்திய அரசியல்வாதி லாலு பிரசாத் யாதவின் நெருங்கிய உதவியாளர்களில் ஒருவர் இவர். பீகார் அரசியல் சூழ்நிலையில் ஆர்ஜேடி குடும்பத்தைச் சேர்ந்த முக்கிய அரசியல்வாதிகளில் இவரும் ஒருவர்.
# போலா யாதவ்

## வாழ்க்கை

போலா யாதவ் பீகாரில் உள்ள தர்பங்கா மாவட்டத்தில் உள்ள கப்சாகி கிராமத்தில் பிறந்தார். இவரது தந்தையின் பெயர் சிறீ இராம் பிரகாசு யாதவ் மற்றும் இவரது தாயார் பெயர் இலக்பதி தேவி. மகத் பல்கலைக்கழகத்தில் கணிதத்தில் முதுகலைப் பட்டதாரியான இவர், பாட்னாவுக்கு அருகிலுள்ள பதுஹாவில் உள்ள கல்லூரியில் கவுரவ ஆசிரியராக இருந்தார். ஆஷா யாதவை மணந்தார். இவர்களுக்கு இரண்டு மகள்களும் ஒரு மகனும் உள்ளனர்.
# போலா யாதவ்

## அரசியல் பதவிகள்

- 2014–2015 - உறுப்பினர், பீகார் சட்ட மேலவை
- 2015–2020 - உறுப்பினர், பீகார் சட்டமன்றம் (பகததுர்பூர் தொகுதி)
# சக்தி சிங் யாதவ்

**சக்தி சிங் யாதவ்** (பிறப்பு 1 ஜனவரி 1973) ஒரு இந்திய அரசியல்வாதியும் பீகார் மேனாள் சட்டமன்ற உறுப்பினரும் ஆவார். இவர் 2015 பீகார் சட்டமன்றத் தேர்தலில் இராட்டிடிரிய ஜனதா தளத்தின் உறுப்பினராக ஹில்சா சட்டமன்றத் தொகுதியிலிருந்து பீகார் சட்டமன்றத்திற்கு உறுப்பினராகத் தேர்ந்தெடுக்கப்பட்டார். தற்போது இவர் இராட்டிரிய ஜனதா தளத்தின் செய்தி தொடர்பாளராக உள்ளார்.
# பாகீரதி மகாபத்ரா

**பாகீரதி மகாபத்ரா** (*Bhagirathi Mahapatra*) இந்தியாவைச் சேர்ந்த ஓர் அரசியல்வாதியாவார். 1945-1947 ஆம் ஆண்டு காலத்தில் மத்திய சட்டமன்ற உறுப்பினராக இவர் இருந்தார். இந்திய தேசிய காங்கிரசு கட்சியின் உறுப்பினராக இந்திய நாடாளுமன்றத்தின் மேல் சபையான மாநிலங்களவையில் ஒடிசாவை பிரதிநிதித்துவப்படுத்தும் ஒரு நாடாளுமன்ற உறுப்பினராக இருந்தார். பாகீரதி மகாபத்ரா உத்கல் பிரதேச காங்கிரசு ஆலோசனைக் குழுவின் செயலாளராக (1921-1937) இருந்தார். உத்கலாமணி பண்டிட் கோபபந்து தாசு நிறுவனர் தலைவராக இருந்தார். ஒடிசாவின் சுவராச்சு ஆசிரமத்தின் முக்கிய அறங்காவலர்களில் ஒருவராகவும் பாகீரதி மகாபத்ரா இருந்தார்.
# இந்தியத் தேசிய காங்கிரசிலிருந்து பிரிந்த கட்சிகளின் பட்டியல்

**இந்தியத் தேசிய காங்கிரசிலிருந்து பிரிந்த கட்சிகளின் பட்டியல்** (*List of Indian National Congress breakaway parties*) என்பது 1947-ல் இந்தியா விடுதலைப் பெற்றதிலிருந்து, இந்தியத் தேசிய காங்கிரசு கட்சியில் தொடர்ந்து பிளவுகள் மற்றும் பிரிந்து செல்லும் நிகழ்வுகளினால் உருவான பல்வேறு கட்சிகளின் பட்டியல் ஆகும். பிரிந்து சென்ற சில அமைப்புகள் சுயேச்சைக் கட்சிகளாக வளர்ந்துள்ளன. சில செயலிழந்துவிட்டன மற்றவை தாய்க் கட்சி அல்லது பிற அரசியல் கட்சிகளுடன் இணைந்துள்ளன.
# இந்தியத் தேசிய காங்கிரசிலிருந்து பிரிந்த கட்சிகளின் பட்டியல்

## பிரிந்த கட்சிகள்
இந்திய தேசிய காங்கிரசுடன் இணைந்தது'' |  |
| 2005 | ஜனநாயக இந்திரா காங்கிரசு (கருணாகரன்) | கே. கருணாகரன் | கேரளம் | ''செயலில் இல்லை
தேசியவாத காங்கிரசு கட்சியுடன் இணைந்தது
பெரும்பான்மையானவர்கள் கே. கருணாகரனுடன் காங்கிரசில் இணைந்தனர்.''
*கே. முரளிதரனும் பின்னர் இதேகா இணைந்தார்* |  |
| 2007 | அரியானா ஜன்ஹித் காங்கிரசு | குல்தீப் பிஷ்னோய் | அரியானா | ''செயலில் இல்லை
இந்திய தேசிய காங்கிரசுடன் இணைந்தது'' |  |
| 2008 | பிரகதிஷீல் இந்திரா காங்கிரசு | சோமேந்திர நாத் மித்ரா | மேற்கு வங்காளம் | ''செயலில் இல்லை
அகில இந்திய திரிணாமுல் காங்கிரசு கட்சியுடன் இணைந்தது'' |  |
| 2011 | ஒய். எஸ். ஆர். காங்கிரஸ் கட்சி | ஜெகன் மோகன் ரெட்டி | ஆந்திரப் பிரதேசம் | *செயலில்* |  |
| 2011 | அகில இந்திய நமது ராஜ்ஜியம் காங்கிரஸ் | ந. ரங்கசாமி | ஆந்திரப் பிரதேசம் | *செயலில்* |  |
| 2014 | ஜெய் சமக்கியேந்திரா கட்சி | நல்லாரி கிரண் குமார் ரெட்டி | ஆந்திரப் பிரதேசம் | ''செயலில் இல்லை
இந்திய தேசிய காங்கிரசுடன் இணைந்தது'' |  |
| 2016 | சத்தீசுகர் ஜனதா காங்கிரசு | அஜித் ஜோகி | சத்தீசுகர் | *செயலில்* |  |
| 2019 | மக்கள் முன்னேற்ற காங்கிரசு | பி. கண்ணன் | புதுச்சேரி | ''செயலில் இல்லை
பாரதிய ஜனதா கட்சியுடன் இணைந்தது'' |  |
| 2021 | பஞ்சாப் லோக் காங்கிரசு | அமரிந்தர் சிங் | பஞ்சாப் (இந்தியா) | ''செயலில் இல்லை
பாரதிய ஜனதா கட்சியுடன் இணைந்தது'' |  |
| 2022 | ஜனநாயக முற்போக்கு ஆசாத் கட்சி | குலாம் நபி ஆசாத் | சம்மு காசுமீர் மாநிலம் | *செயலில்* | } |
# மின் வேதியியல் இரைச்சல்

**மின் வேதியியல் இரைச்சல்** (*Electrochemical noise - ECN*) என்பது மின்னோட்டம் மற்றும் மின்னழுத்தத்தின் ஏற்ற இறக்கங்களுக்கு வழங்கப்படும் பொதுவான சொல் ஆகும். அரிமானத்துடன் தொடர்புடையதாக இருக்கும் போது, இது திடீர் படலத்தின் சிதைவு, விரிசல் பரவுதல், உலோகக் கரைப்பு மற்றும் வாயு குமிழி உருவாக்கம் மற்றும் பற்றின்மையுடன் ஐதரசன் வெளியேற்றம் சம்பந்தப்பட்ட தனித்தனி நிகழ்வுகள் ஆகியவற்றால் உருவாகும் மின்னோட்டத்தின் சீரற்ற துடிப்புகளின் விளைவாகும். மின்வேதியியல் இரைச்சலை அளவிடும் நுட்பம், சோதனைத் தரவைச் சேகரிப்பதற்குப் பயன்படுத்தப்படும் வெளிப்புற சமிக்ஞையைப் பயன்படுத்துவதில்லை.  
இந்த நுட்பமானது, பெயரளவிற்கு ஒரே மாதிரியான இரண்டு மின்முனைகளுக்கு இடையே அரிமானத் திறனின் குறைந்த அளவிலான ஏற்ற இறக்கங்கள் ஆகும், அவை அரிமான வகை மற்றும் அரிமான வேகத்தின் எந்திரத்தனமான நிர்ணயத்தில் பயன்படுத்தப்படலாம். ஏற்ற இறக்கங்கள் பொதுவாக குறைந்த வீச்சான, 1 மில்லி வோல்ட்டிற்கும் குறைவாக இருக்கும். ஏற்ற இறக்கங்கள் குறைந்த அதிர்வெண் பட்டை வடிப்பியால் வடிகட்டப்பட்ட RMS மதிப்பு (DC மற்றும் உயர் அதிர்வெண் AC கூறுகள் அகற்றப்பட்டது). குறைந்த அளவிலான அதிர்வெண் இரைச்சல் (ZRA இன் வேறுபாடு) சமிக்ஞையுடன் இந்த இரைச்சல் ஒத்துள்ளது. பொது அரிமானத்தில் ஈடுபடுத்தும் போது சத்தம் மிகக் குறைந்த வீச்சுடன் இருக்கும். இரைச்சலின் முக்கிய ஆதாரமாக கண்ணுக்குப் புலனாகின்ற சமவாய்ப்பு-வாய்ப்பியல் நிகழ்வுகளைக் காரணமாக குறிப்பிடலாம். இவை பகுதி ஃபாரடாயிக் நீரோட்டங்கள் உறிஞ்சுதல் / சிதைவு, மேற்பரப்பு பரவல், அரிமான விரிசல் மற்றும் இயந்திர அரிமான செயல்முறைகள் ஆகியவை அடங்கும். இந்த 1/f பாய்சன் நிறமாலையின் பொதுவான அம்சம் என்னவென்றால், இது "வெள்ளை" காஸியன் இரைச்சலிலிருந்து வேறுபடுகிறது, இதில் துல்லிய அளவீட்டு நேரத்தின் வர்க்க மூலமாக அதிகரிக்கிறது.  
இந்த நுட்பம் உலோகம்-கரைசல் இடைமுகத்தில் நிகழும் வேதிவினைகளைக் கருத்தில் கொள்கிறது மற்றும் நேர்மின்முனை மற்றும் எதிர்மின்முனை வேதிவினைகளின் விளைவாக ஒவ்வொரு மின்முனையிலும் இரண்டு விதமான மின்னோட்டம் பாயும் என்று பரிந்துரைக்கிறது. ஒருநேரத்தில் சார்பு மற்றும் பிழையின் ஆதாரமாகக் கருதப்பட்ட இந்த முறை, அது மின்வேதியியல் அளவீடுகளை சமரசம் செய்தது, இப்போது தகவல்களின் வளமான ஆதாரமாகக் கருதப்படுகிறது. இந்த நுட்பம் அரிமான பொறியியல் உலகில் ஒரு பயனுள்ள அரிமான கண்காணிப்பு நுட்பமாக பரவலாகப் பயன்படுத்தப்படுகிறது.  
இந்நிகழ்வு, நிகழ்தகவு அடர்த்தி செயல்பாடு சமன்பாடுகள் அல்லது புள்ளியியல் அடிப்படையில் விவரிக்கப்படும் சீரற்ற குறைந்த அதிர்வெண் சீரற்ற செயல்முறைகளின் பொதுவான வகையைச் சேர்ந்தது. இந்த சீரற்ற செயல்முறைகள் நிலையானவை அல்லது நிலையானவை அல்ல. ஒரு நிலையான செயல்முறையின் முதல் தருணங்கள் நேரத்துடன் மாறாதவை.
# இந்திய மைனா

**இந்திய மைனா** (அறிவியல் பெயர்: *Acridotheres tristis tristis*) என்பது சாதாரண மைனாவின் துணையினம் ஆகும்.
# இந்திய மைனா

## விளக்கம்

இந்திய மைனாவானது கொண்டைக்குருவிக்கும் புறாவுக்கும் இடையிலான அளவில் சுமார் 23 செ. மீ. நீளம் இருக்கும். இதன் அலகு, கால்கள் போன்றவை மஞ்சளாகவும், விழிப்படலம் பழுப்பாகவும் இருக்கும். தலை, கழுத்து, மார்பு ஆகியன பளபளக்கும் கறுப்பு நிறத்திலும், உடலின் மேற்பகுதி கறும்பழுப்பு நிறத்திலும் இருக்கும். இதன் இறக்கைகளில் வெள்ளை வட்டம் காணப்படும். பறக்கும்போது தெளிவாகத் தெரியும். இதன் வயிறும் வாலடியும் அழுக்கு வெள்ளையாக இருக்கும். வாலடிப் போர்வை இறகுகள் வெண்மையாகவும், கண்ணைச் சுற்றிலும் தூவியற்ற பகுதி மஞ்சளாக இருக்கும்.
# இந்திய மைனா

## பரவலும் வாழிடமும்

இது தெற்கு கசக்கஸ்தான், துருக்மெனிஸ்தான் கிழக்கு ஈரானில் இருந்து தெற்கு சீனா, இந்தோசீனா, மலாய் தீபகற்பம், தென்னிந்தியா வரை காணப்படுகிறது. இது ஹவாய் மற்றும் வட அமெரிக்காவுக்கு அறிமுகப்படுத்தப்பட்டது.
# இந்திய மைனா

## நடத்தை

இந்திய மைனா இணையாகவும் சிறு கூட்டமாகவும் காணப்படும். இது தன் வாழிடங்களில் மனிதர்களைச் சார்ந்து வாழும் திறண் கொண்டது. புழு, பூச்சி, தானியம், சமையலறை கழிவுப் பொருட்கள், பழங்கள் போன்ற பல்வேறு உணவுப் பொருட்களை உணவாகக் கொள்ளும். மலர்த் தேனை விரும்பிக் குடிக்கும். மனிதர்களிடம் எளிதாக பழகும் தன்மை கொண்டது. பலவகையான உரையாடும் குரலில் கத்தும். குஞ்சாக இருக்கும்போதே இதை சிலர் எடுத்து வளர்த்து பேசப் பழக்குவர். என்றாலும் காட்டு மைனாவைப்போலப் பேசும் திறண் இதற்கு இல்லை.  
இது பெப்ரவரி முதல் ஆகத்து வரை இனப்பெருக்கத்தில் ஈடுபடுகிறது. குச்சி, வேர், குப்பைகள், காகிதம் ஆகியவற்றைக் கொண்டு சுவர், மரப் பொந்துகளில் கூடு கட்டும். அதில் நான்கு அல்லது ஐந்து முட்டைகளை இடும். முட்டைகள் பசுமை தோய்ந்த பளபளக்கும் நீலநிறத்தில் இருக்கும். ஓரே ஆண்டில் இருமுறை முட்டையிட்டு குஞ்சு பொரிப்பது உண்டு.
# சஞ்சய் சிங் (ஆம் ஆத்மி கட்சி)

**சஞ்சய் சிங்** (*Sanjay Singh*) (பிறப்பு: 22 மார்ச் 1972) இந்திய மாநிலங்களவை உறுப்பினரும், ஆம் ஆத்மி கட்சியின் தேசிய செய்தித் தொடர்பாளரும், உத்தரப் பிரதேசம், ஒடிசா, இராஜஸ்தான் மாநில ஆம் ஆத்மி கட்சியின் பொறுப்பாளரும் ஆவார். இவர் 2007 முடிய சமாஜ்வாதி கட்சியில் இருந்தார். பின்னர் நவம்பர் 2012ல் ஆம் ஆத்மி கட்சி துவக்கும் போது அதன் கொள்கை முடிவு எடுக்கும் அரசியல் குழுவில் இருந்தார்.
# சஞ்சய் சிங் (ஆம் ஆத்மி கட்சி)

## கைது

தில்லி அரசின் மதுபான கொள்கை முறைகேடு வழக்கில் சஞ்சய் சிங் வீட்டை அமலாக்க இயக்குனரக அதிகாரிகள் 4 அக்டோபர் 2023 அன்று சோதனையிட்டனர். 6 அக்டோபர் 2023 அன்று சஞ்சய் சிங்கை அமலாக்க அதிகாரிகள் கைது செய்தனர்.
# அறிவிக்கப்படவேண்டும்

**அறிவிக்கப்பட வேண்டும்** (*To be announced*) (**TBA**), திட்டமிட்ட ஒரு குறிப்பிட்ட நிகழ்வுகளில் அல்லது போட்டிகளில் கலந்து கொள்பவர் பெயர், இடம், நாள் போன்ற விவரங்களை முடிவு செய்யப்படாத போது, பட்டியலில் TBA என குறிப்பர்.
மேலும் உறுதி செய்யப்படாத நபர், இடம், நாள் குறித்து குறிப்பிடும் போது பட்டியலில் *உறுதி செய்யப்படவேண்டும்* (*to be confirmed* (**TBC**) அல்லது *தீர்மானிக்கப்பட வேண்டும்* (*to be determined**, **decided** or **declared** (**TBD*') எனக்குறிப்பர்.
# அறிவிக்கப்படவேண்டும்

## அறிவிக்கப்பட வேண்டும் (TBA), உறுதி செய்யப்படவேண்டும் (*TBC*), *தீர்மானிக்கப்பட வேண்டும்* (TBD)

இந்த சொற்றொடர்கள் ஒரே மாதிரியானவை, ஆனால் வெவ்வேறு அளவு உறுதியற்ற தன்மைக்கு பயன்படுத்தப்படலாம்:
- **அறிவிக்கப்பட வேண்டும்** (**டிபிஏ**) அல்லது **''தீர்மானிக்கப்பட வேண்டும்** (**டிபிடி**) - விவரங்கள் தீர்மானிக்கப்பட்டிருக்கலாம், ஆனால் இன்னும் தயாராக இல்லை அரசு அறிவித்தது.
- **உறுதிப்படுத்தப்பட வேண்டும்** (**டிபிசி**), **தீர்க்கப்பட வேண்டும்** (**டிபிஆர்**), அல்லது **வழங்கப்பட வேண்டும்** (**TBP**) – விவரங்கள் தீர்மானிக்கப்பட்டிருக்கலாம் மற்றும் அறிவிக்கப்பட்டிருக்கலாம், ஆனால் இறுதி செய்யப்படுவதற்கு முன்பே அவை மாற்றத்திற்கு உட்பட்டவை.
- **'ஏற்பாடு செய்யப்பட வேண்டும்**, **ஒப்புக்கொள்ளப்பட வேண்டும்** (**டிபிஏ**), **தீர்மானிக்கப்பட வேண்டும்** (**டிபிடி**) அல்லது *முடிவெடுக்கப்பட வேண்டும்* – கொடுக்கப்பட்ட நிகழ்வின் பொருத்தம், சாத்தியம், இடம் போன்றவை முடிவு செய்யப்படவில்லை.
# ஐதராபாத்து மாநில பிரஜா கட்சி

**ஐதராபாத் மாநில பிரஜா கட்சி** (*Hyderabad State Praja Party*), ஐதராபாத் மாநிலத்தில் உள்ள ஒரு அரசியல் கட்சி. 1951-ல் த. பிரகாசம் மற்றும் ஆச்சார்யா கொ. ர. நாயுகுலு இந்தியத் தேசிய காங்கிரசிலிருந்து பிரிந்தபோது ஐதராபாத் மாநில பிரஜா கட்சியினை தோற்றுவித்தனர்.  
ஏப்ரல் 1951-ல் ரங்கா இக்கட்சியிலிருந்து பிரிந்து கிரிசிகர் லோக் கட்சியை உருவாக்கினார். இதே ஆண்டு சூன் மாதம் பிரகாசம் கிசான் மஸ்தூர் பிரஜா கட்சியுடன் இக்கட்சியினை இணைத்தார்.
# ஐதராபாத்து மாநில பிரஜா கட்சி

## மேலும் பார்க்கவும்

- இந்திய தேசிய காங்கிரசிலிருந்து பிரிந்த கட்சிகள்
# விசால் அரியானா கட்சி

**விசால் அரியானா கட்சி** (*Vishal Haryana Party*) என்பது இந்தியாவின் அரியானா மாநிலத்தில் ராவ் பிரேந்தர் சிங் தலைமையிலான ஒரு அரசியல் கட்சியாகும். இது 23 செப்டம்பர் 1978-ல் இந்தியத் தேசிய காங்கிரசுடன் இணைந்தது. இது அரியானாவின் முதல் மாநிலக் கட்சி ஆகும். இக்கட்சி 1967-ல் அரியானா மாநிலம் உருவாக்கப்பட்டு ஆறு மாதங்களுக்குப் பிறகு நடைபெற்ற தேர்தலில் வெற்றிபெற்று ஆட்சியமைத்தது.
# காட்டு மைனா

**காட்டு மைனா** ( jungle myna, (*Acridotheres fuscus* ) என்பது ஸ்டார்லிங் குடும்பத்தைச் சேர்ந்த ஒரு மைனா ஆகும். இது இந்திய துணைக்கண்டத்தின் பெரும்பகுதி முழுவதும் பரவலாக காணப்படுகிறது. என்றாலும் இது இந்தியாவின் வறண்ட பகுதிகளில் இல்லை. இதன் நெற்றியின் முன் செங்குத்தாக உள்ள கறுப்புத் தூவிகளால் இதை எளிதில் அடையாளம் காண இயலும். இது ஜாவன் மைனா மற்றும் வெளிர்-வயிற்று மைனாக்கள் ஆகியவற்றுடன் நெருங்கிய தொடர்புடையது. அவை கடந்த காலத்தில் இதன் துணையினமாக கருதப்பட்டன. இதன் துணையினங்களைப் பொறுத்து இதன் விழிப்படலம் வெண்மை, மஞ்சள், நீல நிறங்களில் காணப்படும். ஆரஞ்சு-மஞ்சள் அலகின் அடிப்பகுதி கருமையாக இருக்கும். பிஜி, தைவான், அந்தமான் தீவுகள், யப்பானின் சில பகுதிகள் உட்பட உலகின் பல பகுதிகளிலும் இது வேண்டுமென்றோ அல்லது தற்செயலாகவோ அறிமுகப்படுத்தப்பட்டது. பசிபிக் பெருங்கடலில் உள்ள சில தீவுகளுக்கும் இந்த இனம் பரவியுள்ளது.
# காட்டு மைனா

## விளக்கம்

காட்டு மைனா சுமார் நீளம் கொண்டது. இதன் இறகுகள் சாம்பல் நிறத்திலும், தலையும், இறக்கைகளில் கருமையாக இருக்கும். இறகுகளைக் கொண்டு பாலினங்களிடையே வேறுபாடு அறியமுடியாது. இறக்கைளின் அடிப்பகுதியில் பெரிய வெள்ளைத் திட்டு காணப்படும். அந்த திட்டானது இப்பறவை பறக்கும்போது தெளிவாகத் தெரியும், மேலும் வால் இறகுகளின் முனைகள் வெள்ளை நிறத்தில் அமைந்துள்ளன. அலகடியில் நெற்றியின் முன் சில கறுப்புத் தூவிகள் செங்குத்தாக நிற்கும். அலகும், கால்களும் பிரகாசமான மஞ்சள் நிறத்தில் இருக்கும். மேலும் சாதாரண மைனா மற்றும் பேங்க் மைனாவைப் போல கண்ணைச் சுற்றித் தூவியற்ற மஞ்சள் பகுதி இல்லை. தென்னிந்தியாவில் காணப்படும் துணையினத்தின் விழிப்படலம் நீலங் கலந்த வெண்மையாக இருக்கும். வடகிழக்கு இந்தியாவில் காணப்படும் துணையினத்தின் வாலடியும், வயிறும் புகைக் கருமையாக இருக்கும். முதிர்ச்சியடையாத பறவைகளின் தொண்டை வெளிரியதாகவும், அடிப்பகுதியின் நடுப்பகுதியானது பழுப்பு நிறமாகவும் இருக்கும்.  
அசாதாரணமாக சில பறவைகளின் இறகுகள் லூசிஸ்டிக் என்னும் நிறமி இழப்பு குறைபாடு பதிவு செய்யப்பட்டுள்ளது.
# காட்டு மைனா

## பரவலும் வாழ்விடமும்

காட்டு மைனா நேபாளம், வங்காளதேசம், இந்தியாவிலிருந்து வெப்பமண்டல தெற்கு ஆசியாவில் பொதுவாக வசிக்கின்றது. இதன் துணை இனமான *ஃபஸ்கஸ்* வட இந்தியா முழுவதும் மேற்கு அபு மலையிலிருந்து கிழக்கே ஒடிசாவில் புரி வரை காணப்படுகிறது. இது அந்தமான் தீவுகள் மற்றும் பிஜியில் கரும்புத் தோட்டங்களில் பூச்சிகளைக் கட்டுப்படுத்த 1890 இல் அறிமுகப்படுத்தப்பட்டது. இவை நியுவாஃபோ போன்ற சில பசிபிக் தீவுகளில் தாங்களாகவே பரவின அங்கு இவை லோரி ( *வினி* ) போன்ற பூர்வீக பறவை இனங்களுக்கு அச்சுறுத்தலாக மாறி, குறிப்பாக மரப் பொந்துகளுக்காக பூர்வீகப் பறவைகளுடன் போட்டியிடுகின்றன. ஆசியாவின் பல பகுதிகளில், இவை செல்லப்பிராணிகளாக வளர்க்கப்படுகின்றன. மேலும் தைவான் போன்ற பல இடங்களில் காட்டுப் பறவைகளாகவும் மாறியுள்ளன. யப்பான் மற்றும் மேற்கு சமோவாவில் இப்பறவைகள் இனப்பெருக்கம் செய்பவையாக மாறியுள்ளன.  
இந்த சாதாரணக் பாசரைன் பொதுவாக விளைநிலங்களைச் சார்ந்த காட்டுப் பகுதியில் காணப்படுகிறது. பெரும்பாலும் திறந்த நீர்நிலைக்கு அருகில் காணப்படுகிறது. குறிப்பாக இனப்பெருக்க காலத்திற்குப் பிறகு இவை தன் வாழிட எல்லைக்கு வெளியே செல்லக்கூடும்.
# காட்டு மைனா

## நடத்தையும் சூழலியலும்

எருமையின் மீது அமர்ந்து உணவு தேடுதல்]]
காட்டு மைனாக்கள் முக்கியமாக பூச்சிகள், பழங்கள், விதைகளை உண்பவையாகும். இதற்காக இவை முக்கியமாக மற்ற மைனா இனங்களுடன் சேர்ந்து நிலத்தில் உணவு தேடுகின்றன. இவை *உண்ணிச்செடி* போன்ற உயரம் குறைந்த புதர்களின் பழங்களை உணவாகக் கொள்கின்றன. மேலும் *எரித்ரினா* போன்ற பெரிய பூக்களில் இருந்து தேன் எடுக்கிறன (அலகடியிலும், நெற்றியிலும் தூரிகைகள் போலக் காணப்படும் தூவிகள் மகரந்தச் சேர்க்கைக்கு உதவக்கூடும்) மற்றும் அறிமுகப்படுத்தப்பட்ட *ஸ்பதோடியா காம்பானுலாட்டா* போன்ற மரங்களின் பூக்களில் சேகரிக்கப்பட்ட நீரையும் உண்கின்றன. இவை பெரிய மேய்ச்சல் பாலூட்டிகளின் மீது அமர்ந்து, அவற்றின் உடலில் உள்ள புற ஒட்டுண்ணிகளை எடுக்கின்றன, மேலும் மேய்ச்சல் விலங்கு நடக்கும்போது தாவரங்களில் இருந்து பறக்கும் பூச்சிகளைப் பிடிக்கின்றன. வயல்களில் உழவில் ஈடுபடும் விவசாயியை இப்பறவைகள் பின்தொடரும். நகர்ப்புறங்களில் உள்ள சமையலறைக் கழிவுகளையும் இவை உணவாகத் தேடி வருகின்றன. இவை தங்கள் குஞ்சுகளுக்கு உணவளிக்க சிறிய எலிகள் உட்பட பெரிய இரையைக் எடுக்கலாம்.  
தென்னிந்தியாவில் (தெற்கத்தியக் காட்டு மைனா) பெப்ரவரி முதல் மே வரையிலும், வட இந்தியாவில் ஏப்ரல் முதல் சூலை வரையிலும் கோடைக்கும் மழைக்கு முன் பருவத்தில் இனப்பெருக்கம் செய்கின்றன. இவை மரங்களில் உள்ள பழைய பொந்துகளிலும், மனிதனால் உருவாக்கப்பட்ட கட்டுமானங்களில், தரையில் இருந்து இரண்டு முதல் ஆறு மீட்டர் உயரம் வரை உள்ள துளைகளையும் கூடாக பயன்படுத்துகின்றன. மரங்களில் உள்ள பழை பொந்துகளுக்காக, இவை மற்ற பறவைகளுடன் போட்டியிடுகின்றன.
# கெல்லரின் வினைக்காரணி

**கெல்லரின் வினைக்காரணி** (*Keller's reagent*) அமிலங்களின் இரண்டு வெவ்வேறு கலவைகளில் ஒன்றைக் குறிக்கலாம்.  
உலோகவியலில், கெல்லரின் காரணியானது நைட்ரிக் அமிலம், ஹைட்ரோகுளோரிக் அமிலம் மற்றும் ஹைட்ரோபுளோரிக் அமிலம் ஆகியவற்றின் கலவையாகும். இது அலுமினிய உலோகக்கலவைகளை அவற்றின் பரலிடை எல்லைகள் மற்றும் நோக்குநிலைகளை வெளிப்படுத்த பயன்படுகிறது. 1920 களின் பிற்பகுதியிலும் 1930 களின் முற்பகுதியிலும் இந்த நுட்பத்தைப் பயன்படுத்த முன்னோடியாக இருந்த அமெரிக்காவின் அலுமினியம் கார்ப்பரேஷனின் ஈ. எச். டிக்ஸ், ஜூனியர் மற்றும் ஃபிரெட் கெல்லருக்குப் பிறகு இது சில நேரங்களில் டிக்ஸ்-கெல்லர் வினைக்காரணி என்றும் அழைக்கப்படுகிறது.  
கரிம வேதியியலில், கெல்லரின் காரணியானது நீரற்ற (பனிப்பாறை) அசிட்டிக் அமிலம், செறிவூட்டப்பட்ட சல்பூரிக் அமிலம் மற்றும் சிறிய அளவிலான ஃபெரிக் குளோரைடு ஆகியவற்றின் கலவையாகும், இது ஆல்கலாய்டுகளைக் கண்டறியப் பயன்படுகிறது. கெல்லரின் காரணியானது பிற வகையான ஆல்கலாய்டுகளை வேதிவினைகள் மூலம் கண்டறியவும் பயன்படுத்தப்படலாம். அதில் இது பரந்த அளவிலான வண்ணங்களைக் கொண்ட தயாரிப்புகளை உற்பத்தி செய்கிறது. டிஜிட்டலிசின் முக்கிய கூறுகளைக் கண்டறிய அதன் பயன்பாட்டை கோன் விவரிக்கிறார். 19 ஆம் நூற்றாண்டின் பிற்பகுதியில் டிஜிட்டலிசு படிக்க இதைப் பயன்படுத்திய சிசி கெல்லர் மற்றும் எச்.கிலியானி ஆகியோருக்குப் பிறகு, இந்தக் காரணியுடன் வேதிவினை கெல்லர்-கிலியானி வேதிவினை என்றும் அழைக்கப்படுகிறது.
# தெற்கத்தியக் காட்டு மைனா

**தென்னிந்தியக் காட்டு மைனா** (அறிவியல் பெயர்: *Acridotheres fuscus mahrattensis*) என்பது காட்டு மைனாவின் துணையினம் ஆகும்.
# தெற்கத்தியக் காட்டு மைனா

## விளக்கம்

தென்னிந்தியக் காட்டு மைனா பறவையானது மைனா அளவில் சுமார் 23 செ.மீ. நீளத்தில் இருக்கும். இதன் அலகு ஆரஞ்சு மஞ்சள் நிறத்திலும், விழிப்படலம் நீலங் கலந்த வெண்மையாகவும், கால்கள் மஞ்சளாகவும் இருக்கும். இது தோற்றத்தில் சாதாரண மைனாவை ஒத்தது. இதற்கு சில மைனாக்களுக்கு இருப்பதுபோன்று கண்களைச் சுற்றித் தூவிகளற்ற மஞ்சள் பகுதி இல்லை. அலகடியிலும் நெற்றியின் முன் பகுதியிலும் சில கறுப்புத் தூவிகள் செங்குத்தாக நிற்கும். உடலின் பழுப்பு நிறம் சற்று சாம்பல் நிறம் தோய்ந்து காணப்படும்.